**WENKE / INLIGTING BY DIE BEANTWOORDING VAN VRAESTELLE**

**SOORTE TEKSTE** WAT IN DIE **BEGRIPSAFDELING** VERWAG KAN WORD:

* Artikels (tydskrif / koerant)
* Berigte (korter teks)
* Strokiesprente
* Advertensies
* Resensies (boeke, flieks, musiek)
* Weerkaarte
* Tabelle
* Programme (radio / televisie)
* Spyskaarte en resepte

**SOORTE VRAE** WAT VERWAG KAN WORD:

* **W-vrae** soos *Wie*.....? *Wat* ....? *Waar* ....? *Waarom* ....? *Watter* ....?
* **Pas kolomme bymekaar**
* **Beskryf / Noem / Identifiseer**
* **Vrae wat insig toets**. Jy moet kan bewys lewer dat jy die teks verstaan het, kan interpreteer en herformuleer. Jy moet kan verduidelik, iets in jou eie woorde sê, verskille en ooreenkomste uitwys en vergelyk.
* **Waar / onwaar**.Jy moet altyd kan motiveer (rede gee vir jou respons) deur aan te haal uit die teks (**Onthou die aanhalingstekens** ( “ .... “ )!
* **Vrae wat toets of jy die kennis wat jy in die teks verwerf het, kan toepas**. Jy moet oplossings kan gee, klassifiseer en voorstelle maak.
* **Vrae wat toets of jy kan ontleed en differensieer** ( onderskeid maak ). Onderskei tussen feite en menings, wat is die (verskuilde) boodskap, maak voorstelle.
* **Vrae wat jou opinie vra** soos **Wat dink jy** ... ? Gewoonlik moet jy jou opinie kan motiveer (wat is die rede vir jou antwoord).
* **Aanhalings**. Gebruik altyd aanhalingstekens ( “ ... “ ) EN skryf slegs die woorde wat vir jou gevra word om aan te haal!
* **Opeenvolgende woorde**. Dit is woorde wat direk na mekaar staan **in die teks**.

**LETTERKUNDEVRAE**

Hier is ‘n paar voorbeelde van die soort letterkundevrae wat jy kan verwag.

* Vrae oor die **inhoud, tema of titel**.
* Met watter **karakter** kan jy **identifiseer**? Motiveer jou antwoord.
* Skryf ‘n kort **karakterskets** oor een van die karakters in die verhaal / drama.
* Watter **konflik** bestaan in die teks?
* Gee ‘n **kort beskrywing van** ......
* **Beskryf** die **eienskappe** .......
* **Gee** voorbeelde.......
* **Verduidelik** .......

**Poësie**

* Watter **woord / frase** / **sin** .....
* Gee twee **opeenvolgende woorde** .... ( wat direk op mekaar volg )
* Gee drie **losstaande woorde** .... ( wat enige plek plek in die teks kan staan )
* **Bewys / motiveer** .......
* **Haal** ‘n woord / frase **aan**
* In die tweede **strofe** ......
* **Motiveer** met ‘n (**vers)reël**
* Noem twee **redes** .......
* Watter woord(e) **verwys na** .......
* **Beskryf** die **teenstelling/vergelyking/metafoor** .......

**BEVELWOORDE**

Wanneer jy die volgende woorde goed verstaan, sal jy instruksies korrek kan uitvoer en die meeste van jou vrae kan **verstaan** om dit te kan beantwoord.

**Beantwoord** die vraag in ‘n volsin. ***Answer*** *the question in a full sentence*.

**Kies** die regte antwoord. ***Choose*** *the correct answer.*

**Vergelyk** die twee karakters met mekaar. ***Compare*** *the two characters.*

**Voltooi** die volgende sin. ***Complete*** *the following sentence.*

**Beskryf** die toneel. ***Describe*** *the scene.*

**Verduidelik** waarom hulle baklei het. ***Explain*** *why they quarelled / fought.*

**Identifiseer** die hoofgedagte. ***Identify*** *the core message.*

**Illustreer** jou antwoord met .... ***Illustrate*** *your answer with .......*

**Verbind** die twee sinne met ..... ***Join*** *the two sentences with .......*

**Benoem** die verskillende groepe. ***Name*** *the different groups ....*

**Vertel** van jou vakansie. ***Tell*** *about your holiday.*

**Onderstreep** die korrekte antwoord. ***Underline*** *the correct answer.*

**Waarom** dink jy dat .... ***Why*** *do you think that ....*

**Omkring** die korrekte woord. ***Circle*** *the correct word*

Gee ‘n **aanhaling** ... *Give a* ***quote*** */* ***Quote*** *from ...*

Lees **noukeurig** deur. *Read through* ***carefully***.

Skryf **WAAR** of **ONWAAR.** *Write* ***TRUE*** *or* ***FALSE***

**VRAAGWOORDE**

**Waarna** kyk jy? ***What*** *are you looking* ***at***? Ek kyk na die motors.

**Het** jy my brief ontvang? ***Did*** *you receive my letter*? Nee, ek het nie jou brief ontvang nie.

**Het** jy posseëls? ***Do*** *you have stamps?* Ja, ek het ‘n paar.

**Hoe** het jy hier gekom? ***How*** *did you get here*? Ek het per taxi gekom.

**Hoeveel** kinders is daar in die klas? ***How many*** *children are there in the class*? Daar is vyftien kinders.

**Waarin** bêre jy die penne? ***In what*** *do you keep the pens*? Ek bêre dit in my porloodsakkie.

**Waarvandaan** kom jy? ***Where*** *do you come* ***from***? Ek kom van die skool af.

**Waarvan** word die koek gemaak? ***What*** *is the cake made* ***of***? Dit word van meel gemaak.

**Waarop** slaap jy? ***What*** *do you sleep* ***on***? Ek slaap op ‘n matras.

**Waarheen** gaan jy vir die vakansie? ***Where*** *do you go* ***to*** *for the holidays?* Ek gaan plaas toe.

**Waarmee** skryf jy? ***What*** *do you write* ***with***? Ek skryf met my potlood.

**Wanneer** sal jy by die huis wees? ***When*** *will you be at home*? Ek sal agtuur by die huis wees.

**WENK** ‘n Werkwoord volg gewoonlik op ‘n vraagwoord! ( Kyk na die onderstreepte woorde hierbo )